Държавен вестник, бр. 24, 2025 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  24
и информационно обслужване“ в АХУ и 
директора на АХУ, не означава, че АХУ е 
дала становище по проектите за приемане, 
изменение и допълнение на нормативния 
акт. Участието на служителите на АХУ 
покрива първата част от изискването на 
разпоредбата на чл. 10, ал. 3, т. 9 ЗХУ – за 
участие на агенцията при изготвянето на 
проекти на нормативни актове, свързани 
с правата на хората с увреждания, но това 
участие е различно от даване на становище. 
Този извод се налага от граматическото 
тълкуване на разпоредбата. Употребата от 
законодателя на съюза „и“ означава, че АХУ 
следва както да участва в изработването на 
проекти, така и да дава становище по тях. 
Становищата се дават след изработването на 
проектите и следва да отразяват одобрението 
или възраженията на АХУ с предложения за 
становище и съгласуване цялостен проект.
По изложените съображения обжалваното 
решение, като неправилно, следва да бъде 
отменено и вместо него да се постанови друго, 
с което жалбата на Сдружение „Център за 
защита правата в здравеопазването“ срещу 
чл. 56 и чл. 63, ал. 2, т. 7 от Наредба № 7 
от 31.03.2021 г. да се уважи.
С оглед изхода на спора претенцията на 
касационния жалбоподател за присъждане 
на разноски следва да се уважи, така както 
се претендира в представения списък на 
разноски 1010 лв.
Воден от горното и на основание чл. 221, 
ал. 2, изр. първо, предл. второ АПК, Върхов­
ният административен съд, петчленен състав,
Р Е Ш И :
Отменя по жалба на Сдружение „Център за 
защита правата в здравеопазването“ Решение 
№ 7795 от 24.06.2024 г. на Върховния адми­
нистративен съд, постановено по адм. дело 
№ 2823/2024 г., и вместо него постановява:
Отменя чл. 56 и чл. 63, ал. 2, т. 7 от 
Наредба № 7 от 31.03.2021 г. за условията 
и реда за съставяне на списък на меди­
цинските изделия по чл. 30а от Закона за 
медицинските изделия и за определяне на 
стойността, до която те се заплащат (изд. 
от министъра на здравеопазването, oбн., ДВ, 
бр. 28 от 6.04.2021 г.; изм. и доп., бр. 104 от 
12.12.2021 г., бр. 49 от 30.06.2022 г., в сила от 
1.07.2022 г., бр. 105 от 19.12.2023 г., в сила от 
19.12.2023 г.).
Осъжда Министерството на здравеопаз­
ването да заплати на Сдружение „Център 
за защита правата в здравеопазването“, 
ЕИК 175372371, сумата от 1010 (хиляда и 
десет) лв. разноски по делото за касацион­
ната инстанция.
Решението да се обнародва в „Държавен 
вестник“ съгласно чл. 194 от АПК.
Решението е окончателно.
И.ф. председател:
Георги Чолаков
1497
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 4163-НС
от 20 март 2025 г.
относно обявяване на Пламен Ангелов Петков 
за народен представител от Дванадесети из­
борен район – Монтана, в Петдесет и първото 
Народно събрание
С писмо вх. № ЦИК-НС-03-301/19.03.2025 г. 
в ЦИК е получено Решение на Народното 
събрание от 19 март 2025 г., с което на осно­
вание чл. 72, ал. 1, т. 1 и ал. 2 от Конститу­
цията на Република България са прекратени 
пълномощията на Самуил Борисов Славов 
като народен представител от Дванадесети 
изборен район – Монтана, издигнат от листата 
на партия МЕЧ в 51-вото Народно събрание.
Предвид горното и на основание чл. 57, 
ал. 1, т. 1, чл. 247, ал. 1, т. 6 и чл. 302, ал. 1 
от Изборния кодекс Централната избирателна 
комисия
Р Е Ш И :
Обявява за народен представител Пламен 
Ангелов Петков, ЕГН..., в Петдесет и първото 
Народно събрание от Дванадесети изборен 
район – Монтана, издигнат от партия МЕЧ.
Решението да се обнародва в „Държавен 
вестник“.
Зам.-председател: 
Цветозар Томов
Зам.-председател: 
Емил Войнов
1538